Gerîlayê HPGyî Agir Botanî hêrişê îşxalî yê vera Herêmanê Pawitişî yê Medya vist vîrî û îfade kerd ke artêşa îşxalkere pê teknîkî xîret kena netîce bigêra.
Gerîla Botan Agirî vat: ''Gerîlayî çalakîyanê bitesîran kenê. Nika Zap, Avaşîn û Metîna de çalakîyê winasênî estê. Gerîlayî pê taktîkan teknîkê dişmenî pûç kenê. Dişmen tim Zap de bin kewt, narey zî do bin bikewo. Şer koyan de nêmano her cayî ra bêro vilakerdene. Destê kamî ra çita yeno wa bikero. Ciwanê ma wa şaristanan, metropolan de çalakîyan bikerê, sere wedarnê. Ma sey gerîlayanê HPGyî her ca de verê hêrişan bihêrê. Heta ke fedayîyê Rayber Apoyî nê koyan de bibê dewleta tirke do qetî ser nêkewa.''
Gerîla Botan Silêmanîyî vat: ''Esasê xoverdayîş û serkewtişê ma de Rayberîye esta. Ma moralê xo zî xoverdayîşê zîndanan ra gênê. Embazê ma vera hêrişê dewleta tirke xo ver danê û erdê Kurdîstanî nêdanê îşxalkeran. Heta ke kurdî wina perwerê erdê xo bibê dewleta tirke nêeşkena Kurdîstan îşxal bikera. Seba ke ma dişmenî bin bivisnê heta çilka peyêne ya gonîya xo têkoşîn bikerê.''
